L 411/78             HU                 Az Európai Unió Hivatalos Lapja                       2006.12.30.
                (Az Európai Unióról szóló szerződés VI. címe alapján elfogadott jogi aktusok)
                                     A Tanács 2006/1007/IB határozata
                                           (2006. december 21.)
    a Schengeni Információs Rendszer második generációjának (SIS II) kifejlesztéséről szóló
                                   2001/886/IB határozat módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 30. cikke (1) bekezdésének a)
és b) pontjára, 31. cikke (1) bekezdésének a) és b) pontjára, valamint 34. cikke (2) bekezdésének c)
pontjára,
tekintettel a Bizottság javaslatára,
tekintettel az Európai Parlament véleményére 1,
mivel:
(1)       A Schengeni Információs Rendszer második generációjának (SIS II) kifejlesztéséről szóló,
          2001. december 6-i 2424/2001/EK tanácsi rendelet 2 és a 2001/886/IB tanácsi határozat 3
          képezi a szükséges jogszabályi alapot a SIS II kifejlesztéséhez szükséges előirányzatoknak
          az Európai Unió költségvetésébe történő belefoglalásához, valamint a költségvetés ezen
          részének végrehajtásához. A 2001/886/IB határozat és a 2424/2001/EK rendelet 2006.
          december 31-én egyaránt hatályát veszti.
(2)       A SIS II kifejlesztése az eredetileg tervezettnél tovább tart, ezért 2006. december 31 után is
          érvényes pénzügyi előirányzatok rendelkezésre bocsátását teszi szükségessé.
1
        Az Európai Parlament …-i véleménye (a Hivatalos Lapban még nem tették közzé).
2
        HL L 328., 2001.12.13., 4. o.
3
        HL L 328., 2001.12.13., 1. o.
 ---pagebreak--- 2006.12.30.         HU                Az Európai Unió Hivatalos Lapja                          L 411/79
(3)      Ezért a 2001/886/IB határozat hatályát meg kell hosszabbítani, hogy a Bizottság – a SIS II
         kifejlesztésére, többek között a kommunikációs infrastruktúra létrehozására vonatkozó
         projekt befejezése érdekében – 2006 után hajthassa végre a költségvetést.
(4)      A 2004. április 29-i tanácsi következtetések kimondják, hogy a SIS II kifejlesztési
         szakaszának idején a SIS II központi részét Strasbourgban (Franciaország), a biztonsági
         központi egységet pedig Sankt Johann in Pongauban (Ausztria) kell elhelyezni, néhány
         olyan intézkedésre is figyelemmel, amelyekre a rendszer működésének megkezdése előtt
         van szükség. A rendszerrel kapcsolatos operatív irányításért és a Bizottsággal történő
         kapcsolattartásért Franciaország, illetve Ausztria felelős.
(5)      Emellett a Bizottságot meg kell bízni a SIS II-höz történő csatlakozás technikai
         feltételeinek előkészítésével, különös tekintettel az Európai Unióhoz 2004-ben csatlakozott
         tagállamokra.
(6)      A 2001/886/IB határozatot ezért ennek megfelelően módosítani kell.
(7)       Ez a határozat nem sérti a SIS II létrehozásáról, működéséről és felhasználásáról szóló jogi
         eszközök jövőbeni elfogadását.
(8)      Az Egyesült Királyság az Európai Unióról szóló szerződéshez és az Európai Közösséget
         létrehozó szerződéshez csatolt, a schengeni vívmányoknak az Európai Unió keretébe
         történő beillesztéséről szóló jegyzőkönyv 5. cikkével, valamint a Nagy-Britannia és Észak-
         Írország Egyesült Királyságának a schengeni vívmányok egyes rendelkezései
         alkalmazásában való részvételére vonatkozó kéréséről szóló, 2000. május 29-i
         2000/365/EK tanácsi határozat 1 8. cikkének (2) bekezdésével összhangban részt vesz
         ebben a határozatban.
(9)       Írország az Európai Unióról szóló szerződéshez és az Európai Közösséget létrehozó
         szerződéshez csatolt, a schengeni vívmányoknak az Európai Unió keretébe történő
         beillesztéséről szóló jegyzőkönyv 5. cikkével, valamint az Írországnak a schengeni
         vívmányok egyes rendelkezései alkalmazásában való részvételére vonatkozó kéréséről
         szóló, 2002. február 28-i 2002/192/EK tanácsi határozat 2 5. cikkének (1) bekezdésével és
         6. cikkének (2) bekezdésével összhangban részt vesz ebben a határozatban.
1
        HL L 131., 2000.6.1., 43. o.
2
        HL L 64., 2002.3.7., 20. o.
 ---pagebreak--- L 411/80            HU                 Az Európai Unió Hivatalos Lapja                      2006.12.30.
(10)     Izland és Norvégia tekintetében ez a határozat az Európai Unió Tanácsa, valamint az
         Izlandi Köztársaság és a Norvég Királyság között, e két államnak a schengeni vívmányok
         végrehajtására, alkalmazására és fejlesztésére irányuló társulásáról kötött megállapodás 1
         értelmében a schengeni vívmányok azon rendelkezéseinek továbbfejlesztését képezi,
         amelyek az említett megállapodás alkalmazását szolgáló egyes szabályokról szóló, 1999.
         május 17-i 1999/437/EK tanácsi határozat2 1. cikkének G. pontjában említett területekhez
         tartoznak.
(11)     Svájc tekintetében ez a határozat az Európai Unió, az Európai Közösség és a Svájci
         Államszövetség közötti, a Svájci Államszövetségnek a schengeni vívmányok
         végrehajtására, alkalmazására és fejlesztésére irányuló társulásáról szóló megállapodás
         értelmében a schengeni vívmányok azon rendelkezéseinek továbbfejlesztését jelenti,
         amelyek az 1999/437/EK tanácsi határozat 1. cikkének G. pontjában említett területekhez
         tartoznak, összefüggésben az említett megállapodásnak az Európai Unió nevében történő
         aláírásáról, valamint egyes rendelkezések ideiglenes alkalmazásáról szóló 2004/849/EK
         tanácsi határozat 3 4. cikkének (1) bekezdésével,
A KÖVETKEZŐKÉPPEN HATÁROZOTT:
                                                   1. cikk
A 2001/886/IB határozat a következőképpen módosul:
1.       A 2. cikk a következő mondattal egészül ki:
         „A kifejlesztés magában foglalja a SIS II-höz történő csatlakozás technikai feltételeinek
         előkészítését, különös tekintettel az Európai Unióhoz 2004-ben csatlakozott tagállamokra.”
2.       A határozat a következő cikkel egészül ki:
         „4A. cikk
         (1)   A Bizottságnak a SIS II kifejlesztésre vonatkozó felelősségének sérelme nélkül a
               rendszer kifejlesztése alatt a SIS II központi egységét Strasbourgban (Franciaország),
1
        HL L 176., 1999.7.10., 36. o.
2
        HL L 176., 1999.7.10., 31. o.
3
        HL L 368., 2004.12.15., 26. o.
 ---pagebreak--- 2006.12.30.        HU                Az Európai Unió Hivatalos Lapja                           L 411/81
               a biztonsági központi egységet pedig Sankt Johann in Pongauban (Ausztria) kell
               elhelyezni.
         (2)   Franciaország, illetve Ausztria biztosítja a megfelelő infrastruktúrát és eszközöket
               ahhoz, hogy a rendszer kifejlesztésének ideje alatt otthont adjon a SIS II központi
               egységének és biztonsági központi egységének.
         (3)   A (2) bekezdésben említett infrastruktúrát és eszközöket biztosító nemzeti hatóság a
               helyszín előkészítése és fenntartása, valamint a SIS II kifejlesztése alatti
               befogadásához szükséges egyéb szolgáltatások biztosítása céljából közösségi
               támogatásban részesülhet.”
3.       A 7. cikk második albekezdésének helyébe a következő szöveg lép:
         „Ez a határozat 2008. december 31-én hatályát veszti.”
                                                 2. cikk
Ez a határozat az Európai Unió Hivatalos Lapjában való kihirdetését követő napon lép hatályba.
Kelt Brüsszelben, 2006. december 21-én.
                                             a Tanács részéről
                                             az elnök
                                             J. KORKEAOJA


title: Az Európai Központi Bank határozata (2004.április 22.) az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról (EKB/2004/6)

text:
               9.6.2004

               HU

               Az Európai Unió Hivatalos Lapja

               L 205/7

      AZ EURÓPAI KÖZPONTI BANK HATÁROZATA

   (2004. április 22.)
   az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról
   (EKB/2004/6)
   (2004/503/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank alapokmányára és különösen annak 28.3. cikkére,
   mivel:

               (1)

               Az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról szóló, 2003. december 18-i EKB/2003/18 határozat (1) meghatározta, hogy az eurót bevezetett tagállamok nemzeti központi bankjai (NKB-k) (a továbbiakban: részt vevő NKB-k) milyen módon és mértékben kötelesek befizetni az Európai Központi Bank (EKB) tőkéjét 2004. január 1-jén.

               (2)

               Tekintettel arra, hogy a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság 2004. május 1-jén csatlakozik az Európai Unióhoz, illetve arra, hogy ezen országok NKB-jai 2004. május 1-jén a Központi Bankok Európai Rendszerének (KBER) részeivé válnak, a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2004. április 22-i EKB/2004/5 határozat (2) meghatározza 2004. május 1-jétől az EKB felemelt tőkéjének tőkejegyzési kulcsában a részt vevő NKB-khoz rendelt súlyokat (a továbbiakban: tőkejegyzési kulcs, illetve tőkejegyzésikulcs-súlyok).

               (3)

               Az EKB jegyzett tőkéje 2004. május 1-jétől5 564 669 247,19 euró.

               (4)

               A kibővített tőkejegyzési kulcs szükségessé teszi egy olyan új EKB-határozat elfogadását, amely 2004. május 1-jén hatályon kívül helyezi az EKB/2003/18 határozatot, valamint meghatározza, hogy a részt vevő NKB-k milyen módon és mértékben kötelesek befizetni az EKB tőkéjét 2004. május 1-jén,

         A KÖVETKEZŐKÉPPEN HATÁROZOTT:
   1. cikk
   A befizetett tőke mértéke és formája
   A részt vevő NKB-k az EKB-ban való részesedésüket 2004. május 1-jén teljes egészében befizetik. Figyelembe véve az EKB/2004/5 határozat 2. cikkében meghatározott tőkejegyzésikulcs-súlyokat, az egyes NKB-k 2004. május 1-jén az alábbi táblázatban a nevük mellett feltüntetett összegeket fizetik be:

               Részt vevő NKB (euró)

               Nationale Bank van België/Banque Nationale de Belgique

               141 910 195,14

               Deutsche Bundesbank

               1 176 170 750,76

               Bank of Greece

               105 584 034,30

               Banco de Espańa

               432 697 551,32

               Banque de France

               827 533 093,09

               Central Bank and Financial Services Authority of Ireland

               51 300 685,79

               Banca d’Italia

               726 278 371,47

               Banque centrale du Luxembourg

               8 725 401,38

               De Nederlandsche Bank

               222 336 359,77

               Oesterreichische Nationalbank

               115 745 120,34

               Banco de Portugal

               98 233 106,22

               Suomen Pankki

               71 711 892,59

         2. cikk
   A befizetett tőke módosítása
   A részt vevő NKB-k már befizették az EKB/2003/18 határozat alapján az EKB jegyzett tőkéjében való, 2004. április 30-ig hatályos részesedésüket. Figyelembe véve ezt a tényt, az adott esettől függően vagy a részt vevő NKB utalja át a fennmaradó összeget az EKB számára, vagy az EKB utalja vissza a különbség összegét a részt vevő NKB számára annak érdekében, hogy az 1. cikk táblázatában szereplő összegek befizetése teljesüljön. Ezen átutalások az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról szóló, 2004. április 22-i EKB/2004/7 határozatban (3) meghatározott szabályok alapján történnek.
   3. cikk
   Záró rendelkezések
   (1)   Ez a határozat 2004. április 23-án lép hatályba.
   (2)   Az EKB/2003/18 határozat 2004. május 1-jén hatályát veszti.

      Kelt Frankfurt am Mainban, 2004. április 22-én.

            az EKB elnöke

         Jean-Claude TRICHET

      (1)  HL L 9., 2004.1.15., 29. o.

      (2)  Lásd ennek a Hivatalos Lapnak az 5. oldalát.

      (3)  Lásd ennek a Hivatalos Lapnak az 9. oldalát.